el en en el el el el el el el el el el el el el el en en el el el el el el el el el el el el el el en el el el fr el el el el el el el el el el el el en el el el el el el el ru el el el el en el fr sv el fr fr el fr de el fr el el el en el el en en el el el el el el en en en
Επίδειξη δύναμης (95-46) από την Εφηβική ομάδα του ΓΣ Περιστερίου κόντρα στο Ηράκλειο! - ΓΣ ΠΕΡΙΣΤΕΡΙΟΥ
Με εξαιρετική άμυνα η εφηβική ομάδα του ΓΣ Περιστερίου κυριάρχησε πλήρως (95-46) του Ηρακλείου στην πρεμιέρα της Τελικής Φάσης του 49ου Πανελλήνιου Πρωταθλήματος Εφήβων που διεξάγεται στο Ηράκλειο Κρήτης!
Οι Κρητικοί προηγήθηκαν με 6-3 (στο 2’) στο ξεκίνημα του ματς, αλλά ένα σερί 13-0 από την ομάδα του Περιστερίου άνοιξε το σκορ (16-6, στο 4.30’’). Μετά το τέλος του πρώτου 10λεπτου (26-17), οι παίκτες του Κώστα Παπαμάρκου με εξαιρετική άμυνα κυριάρχησαν στο παρκέ και δεν άφησαν κανένα περιθώριο αντίδρασης στους οικοδεσπότες της διοργάνωσης. Η πολύ καλή αμυντική λειτουργία είχε ως συνέπεια την συνεχή διεύρυνση της διαφοράς που έφτασε και στο +53 (95-42 στο 37’). Οι «κυανοκίτρινοι» ξεκίνησαν πολύ καλά τις υποχρεώσεις τους δείχνοντας ότι είναι έτοιμοι να ανταποκριθούν στις απαιτήσεις των αγώνων. Επόμενος αντίπαλος για την ομάδα του ΓΣ Περιστερίου την Τετάρτη (27/4, 19:30) ο ΕΣ Κάδμος.
ΤΑ ΔΕΚΑΛΕΠΤΑ: 26-17, 63-26, 81-38, 95-46.
ΟΙ ΔΙΑΙΤΗΤΕΣ: Χριστινάκης, Γεράνιος, Τηγάνης.
ΓΣ ΠΕΡΙΣΤΕΡΙΟΥ (Παπαμάρκος): Φύτρος 10, Μπιλαλής 5(1), Μπέμπελος, Ντιπτσής 3, Μανιάς, Μαραγκουδάκης 1, Βλαχογιάννης 17(4), Μπουντούρης 18, Καμπερίδης 6, Φίλιππας 12, Ζούγρης 10, Σταυρακόπουλος 13(3).
ΗΡΑΚΛΕΙΟ (Πετράκης): Κανατάκης 2, Γενιτσαρίδης 7, Σαραντουλάκης, Μουτάφης 2, Κουγιουμτζής 4, Μηλαθιανάκης 6, Λαμπράκης 6, Τσαγκαράκης, Βογιατζάκης, Κατσουρρί 14, Αλατσάκης, Μαρκάκης 3(1).
Παπαμάρκος: «Το παιχνίδι έγινε εύκολο από την άμυνα»!
Μετά το τέλος του αγώνα ο προπονητής της Εφηβικής ομάδας του ΓΣ Περιστερίου Κώστας Παπαμάρκος, δήλωσε: «Χριστός Ανέστη, χρόνια πολλά σε όλο τον κόσμο με υγεία. Θεωρώ ότι μετά το πρώτο δεκάλεπτο όπου η ομάδα μπήκε λίγο νωθρά στο κομμάτι της άμυνας, ανεβάσαμε πάρα πολύ τα στάνταρτς μας στην άμυνα και νομίζω ότι το παιχνίδι έγινε με βάση τη δυναμική που έχουν οι δύο ομάδες πιο εύκολο για εμάς. Θεωρώ ότι βασικός λόγος ήταν η πίεσή μας στην άμυνα, από το δεύτερο δεκάλεπτο και μετά».
Ο άσος των «κυανοκιτρίνων» Αναστάσιος Μπουντούρης, δήλωσε: «Πιστεύω ήταν ένα καλό ξεκίνημα. Μετά τους τελικούς στην Αθήνα έχουμε έρθει πολύ αποφασισμένοι εδώ. Συνεχίζουμε δυνατά και πάμε για τα υπόλοιπα ματς για το καλύτερο δυνατό αποτέλεσμα».
Από την πλευρά του ο προπονητής του Ηρακλείου Αλέξης Πετράκης, τόνισε: «Η διαφορά δυναμικότητας ήταν ολοφάνερη. Είμαστε μια ομάδα παίδων ουσιαστικά. Αργήσαμε να μπούμε στο παιχνίδι. Δεν μπορούσαμε να κοντραριστούμε με την άλλη ομάδα σε θέματα fisical game, δηλαδή πάνω από το στεφάνι παίζανε, σε δύναμη. Συνεχίζουμε εμείς, τα παιδιά κερδίζουν εμπειρίες, έχουν ένα πανελλήνιο σε ένα μήνα σίγουρα που θα περάσουνε. Ουσιαστικά εκεί στοχεύουμε».
Νίκη στο ντέρμπι για το Εφηβικό! Επιβλητική νίκη για τους Εφήβους (video) Εύκολα τον Τρίτωνα οι Παίδες Β’ Πήραν το ντέρμπι & παρέμειναν αήττητοι οι Παίδες Β’ Οι ομάδες U16 και U12 του Γ.Σ. Περιστερίου στο Διεθνές Τουρνουά Μπάσκετ «Olympia – Demenagas» Ακάθεκτοι οι Παίδες, έκαναν το «2 στα 2», νικώντας το Δούκα